ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 955
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΑΡΙΣΤΟΤΕΛΕΙΟ
ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
Αριθμ. 47099
Προκήρυξη μίας (1) θέσης Εργαστηριακού Διδακτικού Προσωπικού (Ε.ΔΙ.Π.), ΠΕ κατηγορίας, του
Τμήματος Χημείας της Σχολής Θετικών Επιστημών του Αριστοτελείου Πανεπιστημίου Θεσσα-
λονίκης, με εισαγωγική βαθμίδα Δ και γνωστικό
αντικείμενο «Χημεία και Τεχνολογία Τροφίμων».
Ο Πρύτανης του Αριστοτελείου Πανεπιστημίου Θεσσαλονίκης, κατόπιν σχετικής εισήγησης της Συνέλευσης
του Τμήματος Χημείας της Σχολής Θετικών Επιστημών
(αριθμ. συνεδρ. 847/16-12-2024) και σύμφωνα με τις
διατάξεις:
1. Της περ. ιδ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
2. Tου άρθρου 15, της παρ.  3 του άρθρου 162,
του άρθρου 164 και της παρ. 3 του άρθρου 223 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
3. Του άρθρου 7 του ν. 4210/2013 (Α’ 254).
4. Της παρ. 4 του άρθρου 28 του ν. 4305/2014 (Α’ 237)
όπως τροποποιήθηκε.
5. Του άρθρου 27 του ν. 4386/2016 (Α’ 83).
6. Της παρ. 1γ του άρθρου 41 του ν. 4521/2018 (Α’ 38),
περί μη ανάγκης έκδοσης της εγκριτικής απόφασης της
Επιτροπής της παρ. 1 του άρθρου 2 της υπό στοιχεία
ΠΥΣ33/2006 (Α’ 280) για την προκήρυξη θέσεων μελών
Δ.Ε.Π. και μελών Ε.Ε.Π., Ε.ΔΙ.Π. και Ε.Τ.Ε.Π. Α.Ε.Ι.
7. Του άρθρου 18 του ν. 4559/2018 (Α’ 142).
8. Των άρθρων 75-80 του ν. 4727/2020 «Ψηφιακή
Διακυβέρνηση [Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972] και
άλλες διατάξεις» (Α’ 184).
9. Του π.δ. 134/1999 (Α’ 132).
10. Των π.δ. 147/2009 (Α’ 189), Κεφάλαιο Α’ «Πλήρωση
θέσεων Ε.Ε.ΔΙ.Π.» και 118/2002 (Α’ 99).
11. Των εφαρμοστικών εγκυκλίων του Υπουργείου Παιδείας, Έρευνας και Θρησκευμάτων υπό στοιχεία 126603/
Ζ2/29-7-2016 (ΑΔΑ: Ω73Λ4653ΠΣ-Ψ6Θ) και 89185/Ζ2/
4-6-2019.
12. Της υπ’ αρ. 23282/11-11-2022 (Β’ 5952) απόφασης
της Συγκλήτου του Αριστοτελείου Πανεπιστημίου Θεσσαλονίκης «Διαδικασίες προκήρυξης θέσεων, επιλογής
και περιοδικής αξιολόγησης Ειδικού Εκπαιδευτικού
Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού
Προσωπικού (Ε.Τ.Ε.Π.), μέχρι τη δημοσίευση του Εσωτερικού Κανονισμού του Αριστοτελείου Πανεπιστημίου
Θεσσαλονίκης».
13. Της υπ’ αρ. 8765/1-10-2024 (Γ’ 3238) πράξης του
Πρύτανη του Α.Π.Θ. αυτοδίκαιης παραίτησης της κ. Στεργιανής Ορδούδη από τη μόνιμη θέση μέλους Ε.ΔΙ.Π., ΠΕ
κατηγορίας, με γνωστικό αντικείμενο «Χημεία και Τεχνολογία Τροφίμων», του Τμήματος Χημείας του Αριστοτε-
λείου Πανεπιστημίου Θεσσαλονίκης, λόγω διορισμού
της σε μόνιμη τακτική θέση της βαθμίδας του Αναπληρωτή Καθηγητή, με γνωστικό αντικείμενο «Επιστήμη
Τροφίμων - Οινολογία και Οινοπνευματώδη Ποτά», του
Τμήματος Γεωπονίας, της Σχολής Γεωπονίας, Δασολογίας
και Φυσικού Περιβάλλοντος του Αριστοτελείου Πανεπιστημίου Θεσσαλονίκης (Γ’ 2884).
14. Της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανεπιστη-
μίου Θεσσαλονίκης» (Υ.Ο.Δ.Δ. 100).
15. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - «ΜΙΤΟΣ», αποφάσισε την προκήρυξη (ανοικτή προκήρυξη) για την
πλήρωση μίας (1) θέσης Εργαστηριακού Διδακτικού
Προσωπικού (Ε.ΔΙ.Π.), ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΘΕΤΙΚΩΝ ΕΠΙΣΤΗΜΩΝ
ΤΜΗΜΑ ΧΗΜΕΙΑΣ
ΤΟΜΕΑΣ ΧΗΜΙΚΗΣ ΤΕΧΝΟΛΟΓΙΑΣ ΚΑΙ ΒΙΟΜΗΧΑΝΙΚΗΣ ΧΗΜΕΙΑΣ
- Μία (1) θέση Εργαστηριακού Διδακτικού Προσωπικού (Ε.ΔΙ.Π.), ΠΕ κατηγορίας, με Εισαγωγική βαθμίδα Δ,
με γνωστικό αντικείμενο «Χημεία και Τεχνολογία Τροφί14.03.2025 11:43:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 955/12.03.2025
μων» του Τμήματος Χημείας της Σχολής Θετικών Επιστημών του Αριστοτελείου Πανεπιστημίου Θεσσαλονίκης,
προκειμένου να επιτελεί εργαστηριακό εφαρμοσμένο
διδακτικό έργο, το οποίο συνίσταται κατά κύριο λόγο
στη διεξαγωγή εργαστηριακών καθώς επίσης και πρακτικών ασκήσεων στο πεδίο της «Χημείας και Τεχνολογίας
Τροφίμων».
Συνοπτική περιγραφή γνωστικού αντικειμένου «Χημεία και Τεχνολογία Τροφίμων»:
Χημεία των θρεπτικών και μη θρεπτικών βιο- και τεχνο- λειτουργικών συστατικών συμβατικών και νεοφα-
νών τροφίμων. Ευχυμικά συστατικά και πρόσθετα τροφίμων. Μεταβολές στη σύσταση συμβατικών και νεοφανών
τροφίμων (πρώτες ύλες και προϊόντα της επεξεργασίας
των πρώτων υλών και των υποπροϊόντων τους) σε όλα
τα στάδια της παραγωγικής διαδικασίας και της αποθήκευσης, που έχουν ενδιαφέρον από άποψη γνησιότητας,
ασφάλειας, διατροφικής αξίας και ποιότητας και των παραγόντων που τις επηρεάζουν. Σχέσεις δομής-δραστικό-
τητας συστατικών των τροφίμων. Μεταβολές που λαμβάνουν χώρα στα τρόφιμα κατά την παρασκευή της τροφής
και επηρεάζουν τη διατροφική αξία, τα οργανοληπτικά
χαρακτηριστικά και την ασφάλειά τους. Νομοθετικό
πλαίσιο για τη σύσταση των τροφίμων (επιθυμητά και μη
επιθυμητά συστατικά). Σύγχρονες διατροφικές ανάγκες.
Εφαρμογή σε εργαστηριακή, πιλοτική ή βιομηχανική
κλίμακα γνώσεων της Επιστήμης των Τροφίμων: α) στην
παραγωγή τροφίμων και συστατικών τροφίμων με αξιοποίηση πρώτων υλών φυτικής ή ζωικής προέλευσης,
β) στην παραγωγή τροφίμων και συστατικών τροφίμων
με αξιοποίηση υποπροϊόντων από βιομηχανικές γεωργοκτηνοτροφικές ή αλιευτικές δραστηριότητες, και γ)
στη συντήρηση και βελτίωση της ποιότητας τροφίμων.
Απαραίτητα προσόντα για την πλήρωση της παραπάνω θέσης είναι:
1. Πτυχίο Α.Ε.Ι σχετικό με το γνωστικό αντικείμενο της
θέσης (Τμημάτων Χημείας ή Χημικών Μηχανικών).
2. Συναφής Μεταπτυχιακός τίτλος σπουδών
Θα συνεκτιμηθούν:
1. Συναφής διδακτορικός τίτλος σπουδών.
2. Καλή γνώση αγγλικής γλώσσας (επίπεδο Β2).
3. Τριετής τουλάχιστον επαγγελματική ή εκπαιδευτική προϋπηρεσία σε γνωστικό αντικείμενο συναφές της
«Χημείας και Τεχνολογίας Τροφίμων».
4. Δημοσιεύσεις σε έγκριτα επιστημονικά περιοδικά
με κριτές στο γνωστικό αντικείμενο της «Χημείας και
Τεχνολογίας Τροφίμων».
Καλούνται οι ενδιαφερόμενοι να καταθέσουν στη
Γραμματεία του Τμήματος Χημείας του Αριστοτελείου
Πανεπιστημίου Θεσσαλονίκης και μέσα σε αποκλειστική
προθεσμία τριάντα (30) ημερών από την ημερομηνία
του εγγράφου του Ιδρύματος της ανακοίνωσης της δημοσίευσης της προκήρυξης αυτής στον ημερήσιο τύπο
τα παρακάτω δικαιολογητικά:
1. Αίτηση, στην οποία θα καθορίζεται η θέση και το
γνωστικό αντικείμενό της, για την οποία ενδιαφέρεται
να κριθεί ο υποψήφιος.
2. Αντίγραφο δελτίου αστυνομικής ταυτότητας ή διαβατηρίου.
3. Βεβαίωση στρατιωτικής θητείας ή υπεύθυνη δήλωση του ν. 1599/1986 ότι δεσμεύονται ότι θα έχουν
εκπληρώσει τις στρατιωτικές τους υποχρεώσεις ή θα
έχουν απαλλαγεί νόμιμα από αυτές πριν την έκδοση της
πρυτανικής πράξης διορισμού τους.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού.
4. Αντίγραφο των πτυχίων και των λοιπών τίτλων σπουδών.
Αν οι τίτλοι σπουδών έχουν χορηγηθεί από Α.Ε.Ι. του
εξωτερικού θα πρέπει να φέρουν τις νόμιμες θεωρήσεις
και να συνοδεύονται από επίσημες μεταφράσεις, καθώς
και από την απόφαση ισοτιμίας από το ΔΟΑΤΑΠ. Αν δεν
υπάρχει απόφαση ισοτιμίας, εφαρμόζεται το άρθρο 304
του ν. 4957/2022.
5. Πλήρες βιογραφικό σημείωμα και υπόμνημα για τα
τυχόν υποβαλλόμενα προς κρίση έργα.
6. Αντίγραφα της διπλωματικής εργασίας, της διδακτορικής διατριβής, επιστημονικού και συγγραφικού έργου
ή δημοσιεύσεων τα οποία υποβάλλονται σε ηλεκτρονική
μορφή (CD ή άλλο μέσο αποθήκευσης), θα βρίσκονται
στη Γραμματεία του Τμήματος […] και θα είναι στη διάθεση όλων των μελών της Επιτροπής Επιλογής.
7. Κάθε πρόσθετο στοιχείο αποδεικτικό της εμπειρίας
τους.
8. Βεβαιώσεις προϋπηρεσίας.
Τα ανωτέρω των περιπτώσεων 5, 6, 7 και 8 υποβάλλονται και σε ένα (1) αντίτυπο σε έντυπη ή ηλεκτρονι-
κή μορφή το οποίο θα βρίσκεται στη Γραμματεία του
Τμήματος Χημείας, στη διάθεση όλων των μελών του
Εκλεκτορικού Σώματος και της Τριμελούς Εισηγητικής
Επιτροπής.
Τα δικαιολογητικά πρέπει να φέρουν αρίθμηση και
να είναι τοποθετημένα μέσα σε ειδικό φάκελο και να
συνοδεύονται από πλήρες βιογραφικό σημείωμα, συνοπτική ανάλυση των προσόντων των ενδιαφερομένων
καθώς και τυχόν επιστημονικό και συγγραφικό έργο ή
δημοσιεύσεις.
Τα ξενόγλωσσα δικαιολογητικά πρέπει να συνοδεύονται από νόμιμες μεταφράσεις.
Επιπλέον απαιτούνται:
· Γνωματεύσεις: (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τον υποψήφιο που θα εκλεγεί
στην υπό πλήρωση θέση πριν την έκδοση της πρυτανικής πράξης διορισμού του.
· Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της πρυτανικής πράξης διορισμού του. Προκειμένου για πολίτες κρατών-μελών της Ευρωπαϊκής Ένω-
σης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
· Αντίγραφο Ποινικού Μητρώου δικαστικής χρήσης και
πιστοποιητικό στρατολογικής κατάστασης τύπου Α’, τα
οποία θα αναζητηθούν αυτεπαγγέλτως από την αρμόΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 955/12.03.2025
δια υπηρεσία πριν την έκδοση της πρυτανικής πράξης
διορισμού.
Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η δαπάνη θα καλυφθεί από πιστώσεις του ενιαίου φορέα 1019-905 της ομάδας λογαριασμών 2120 και 2190
του τακτικού προϋπολογισμού του Υπουργείου Παιδείας,
Θρησκευμάτων και Αθλητισμού.
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 17 Φεβρουαρίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
Ι
ΠΟΛΥΤΕΧΝΕΙΟ ΚΡΗΤΗΣ
Αριθμ. 2152
Προκήρυξη μίας (1) κενής θέσης μέλους Δ.Ε.Π.
στη βαθμίδα του Επίκουρου Καθηγητή επί θητεία στη Σχολή Αρχιτεκτόνων Μηχανικών του
Πολυτεχνείου Κρήτης στο γνωστικό αντικείμενο «Αρχιτεκτονική Τεχνολογία και Αρχιτεκτονι-
κός Σχεδιασμός».
Ο Πρύτανης του Πολυτεχνείου Κρήτης, κατόπιν εισήγησης της 10ης/12.02.2025 συνεδρίασης της Συνέλευσης
της Σχολής Αρχιτεκτόνων Μηχανικών του Πολυτεχνείου
Κρήτης και έχοντας υπόψη:
1. Τον ν. 545/1977 «Περί συστάσεως Τεχνολογικού Πανεπιστημίου υπό την επωνυμία Πολυτεχνείο Κρήτης και
άλλων τινών διατάξεων» (Α’ 46).
2. Την υπ’ αρ. 1163/05.11.2022 (Υ.Ο.Δ.Δ. 1/2023) διαπιστωτική πράξη του Πρύτανη με την οποία διαπιστώνεται
η συγκρότηση του Συμβουλίου Διοίκησης του Πολυτεχνείου Κρήτης.
3. Την υπ’ αρ. 2018/03.01.2023 (Υ.Ο.Δ.Δ. 2) διαπιστωτική πράξη του Πρύτανη του Πολυτεχνείου Κρήτης,
περί εκλογής Πρύτανη και ορισμός τεσσάρων (4) Αντιπρυτάνεων του Πολυτεχνείου Κρήτης, με θητεία έως
31.08.2026.
4. Τα άρθρα 15, 304 της παρ.  4, 463 και 485 του
ν. 4957/2022 (Α’ 141).
5. Τα άρθρα 16, 18, 19 και 20 του ν. 4009/2011 (Α’195).
6. Το άρθρο 41 του ν. 4521/2018 (Α’38).
7. Το άρθρο 7 του ν. 4210/2013 (A’254).
8. Της παρ. 10 του άρθρου 84 του ν. 4485/2017 (Α’114) .
9. Της παρ. 1 του άρθρου 23, του ν. 3549/2007 (Α’ 69).
10. Του ν. 4559/2018 (Α’142)
11. Το π.δ. 134/1999 (Α’ 132).
12. Τον ν. 2431/1996 «Διορισμός ή πρόσληψη πολιτών
της Ευρωπαϊκής Ένωσης στη Δημόσια Διοίκηση» (Α’ 175).
13. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία Φ 122.1/86/83263/Ζ2/30.06.2020 (Β’ 2657), με θέμα:
«α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης
καθηγητών και υπηρετούντων λεκτόρων, ανανέωσης και
μονιμοποίησης των επί θητεία επίκουρων καθηγητών,
ελέγχου νομιμότητας των διαδικασιών αυτών και άλλων
θεμάτων σχετικά με την εφαρμογή των διατάξεων του
άρθρου 19 του ν. 4009/2011 (Α’ 195) και του άρθρου 4
του ν. 4405/2016 (Α’ 129). β) Ανάπτυξη και λειτουργία
ηλεκτρονικού συστήματος ολοκληρωμένης διαχείρισης
διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των
επί θητεία επίκουρων καθηγητών, καθώς και κατάρτισης και τήρησης μητρώων εσωτερικών και εξωτερικών
μελών».
14. Την υπό στοιχεία Φ.121.1/133171/Ζ2/07.11.2024
απόφαση του Υπουργού Παιδείας, Θρησκευμάτων και
Αθλητισμού, με θέμα: “Κατανομή (1) κενής θέσης μέλους
Δ.Ε.Π. από άγονη εκλογή σύμφωνα με τις διατάξεις του
άρθρου 41 του ν. 4521/2018”, στο Πολυτεχνείο Κρήτης.
15. Την απόφαση της Συγκλήτου, υπ’  αρ. 644η/
26.11.2024 συνεδρίαση, όπου κατανέμεται η θέση στην
Σχολή Αρχιτεκτόνων Μηχανικών.
16. Την εισήγηση της 10ης/12.02.2025 συνεδρίασης
της Συνέλευσης της Σχολής Αρχιτεκτόνων Μηχανικών
του Πολυτεχνείου Κρήτης.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) θέσης Δ.Ε.Π., ως εξής:
Μία (1) κενή θέση μέλους Δ.Ε.Π.
στη βαθμίδα του Επίκουρου Καθηγητή επί θητεία
στη Σχολή Αρχιτεκτόνων Μηχανικών του Πολυτεχνείου Κρήτης στο γνωστικό αντικείμενο «Αρχιτεκτονική
Τεχνολογία και Αρχιτεκτονικός Σχεδιασμός»
Περιγραφή:
Το γνωστικό αντικείμενο της θέσης είναι η Αρχιτεκτονική Τεχνολογία, η σύγχρονη εφαρμογή της, οι κατα-
σκευαστικές τεχνικές και η συνθετική ικανότητα στον
Αρχιτεκτονικό Σχεδιασμό.
Καλούνται οι ενδιαφερόμενοι να υποβάλουν ηλεκτρονικά αίτηση για την υποψηφιότητά τους στο πληροφορι-
ακό σύστημα ΑΠΕΛΛΑ (διαδικτυακή διεύθυνση: https: //
apella.minedu.gov.gr), μέσα σε αποκλειστική προθεσμία
δύο (2) μηνών, από την ημερομηνία του εγγράφου της
ανακοίνωσης της δημοσίευσης της προκήρυξης αυτής,
στον ημερήσιο τύπο μαζί με όλα τα αναγκαία για την
κρίση δικαιολογητικά.
Μαζί με την αίτηση τους, πρέπει να υποβάλουν επίσης
ηλεκτρονικά:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 955/12.03.2025
1. Αντίγραφα των πτυχίων και των τίτλων σπουδών
τους (αν οι τίτλοι σπουδών έχουν χορηγηθεί από ΑΕΙ
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας)
2. Βιογραφικό σημείωμα
3. Επιστημονικά δημοσιεύματα και αναλυτικό υπόμνημα αυτών
4. Κάθε επιπλέον στοιχείο (πιστοποιητικά προϋπηρεσίας, πιστοποιητικά παροχής διδακτικού έργου, κ.τ.λ.) που
αποδεικνύει τα προσόντα τους, σύμφωνα με τα προβλεπόμενα στο άρθρο 9 του ν. 4521/2018 (Α’ 38)
5. Διδακτορική Διατριβή
6. Αντίγραφο δελτίου αστυνομικής ταυτότητας ή διαβατηρίου
7. Όσοι υποψήφιοι δεν έχουν εκπληρώσει τις στρατιωτικές τους υποχρεώσεις, καλούνται να υποβάλλουν υπεύ-
θυνη δήλωση του ν. 1599/1986, όπου δεσμεύονται ότι θα
έχουν εκπληρώσει τις στρατιωτικές τους υποχρεώσεις ή
θα έχουν απαλλαγεί νόμιμα από αυτές πριν την έκδοση
της πρυτανικής πράξης διορισμού τους. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης, στο
οποίο δεν προβλέπεται όμοιο κώλυμα διορισμού
8. Πτυχίο, δίπλωμα ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1 επιπέδου από το Κέντρο Ελληνικής Γλώσσας, από το
οποίο θα αποδεικνύεται η πλήρης γνώση και άνετη χρήση της ελληνικής γλώσσας
Οι υποψήφιοι που θα επιλεγούν, θα είναι υποχρεωμένοι να προσκομίσουν ή να μεριμνήσουν για:
1. Πιστοποιητικό Υγείας για διορισμό, κατόπιν παραπεμπτικού εγγράφου της υπηρεσίας του Πολυτεχνείου
Κρήτης που θα προβεί στην έκδοση της τελικής πράξης
διορισμού, με προσκόμιση σχετικών ιατρικών πιστοποιητικών γνωματεύσεων α) παθολόγου ή γενικού ιατρού
και β) ψυχιάτρου, είτε του δημοσίου είτε ιδιωτών, που
να πιστοποιούν την υγεία του υποψηφίου προκειμένου
να ασκήσουν τα καθήκοντα της αντίστοιχης θέσης. Θα
κατατεθούν από τον υποψήφιο που θα εκλεγεί, πριν την
έκδοση της πρυτανικής πράξης διορισμού τους.
2. Πιστοποιητικό γέννησης, το οποίο θα αναζητηθεί
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Προκειμένου για
πολίτες κρατών-μελών της Ευρωπαϊκής Ένωσης υποβάλλεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
3. Αντίγραφο ποινικού μητρώου δικαστικής χρήσης
και πιστοποιητικό στρατολογικής κατάστασης τύπου Α΄,
τα οποία θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
Ειδικού Φορέα 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Χανιά, 19 Φεβρουαρίου 2025
Ο Πρύτανης
ΜΙΧΑΗΛ ΖΕΡΒΑΚΗΣ

[Source: 20250300955.pdf | Tokens: 15587]